Julian Barnes
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands nyere litteratur
Julian Barnes er en britisk forfatter og journalist. Han debuterte med romanen Metroland i 1980, og vant snart ry for sitt urbane vidd og sine satiriske evner.
Barnes har mottatt flere utmerkelser for sine senere romaner, som blant annet omfatter Flauberts papegøye (Originaltittel: Flaubert's Parrot, 1984. Norsk oversettelse, 1987), Se solen (Originaltittel: Staring At the Sun, 1986. Norsk oversettelse, 1990), A History of the World in 10 1/2 Chapters (1989), En trekanthistorie (Originaltittel: Talking It Over, 1991. Norsk oversettelse, 1993), Pinnsvinet (Originaltittel: The Porcupine, 1992. Norsk oversettelse, 1994), England, England (1998; norsk oversettelse, 1999) og Love, Etc (2000); sistnevnte er en slags fortsettelse av Talking It Over.Something to Declare, en samling essayer om Frankrike og fransk kultur, kom i 2002. Han har også utgitt noveller, blant annet samlingen Cross Channel (1996). The Lemon Table (2004) er en novellesamling med aldring som tema. Dessuten har han under pseudonymet Dan Kavanagh utgitt noen kriminalromaner med den private etterforskeren Nick Duffy som hovedperson.Barnes har hatt en fast spalte i The New Yorker, og disse bidragene ble utgitt samlet i 1995 under tittelen Letters from London. Les mer i Store norske leksikon Storbritannias litteratur